Period: Old Babylonian
Genre: Literary
Transliteration:
<SURFACE>
{m}lugal-nesaŋ-e dumu zu-zu um-mi-a nibru{ki}ke₄
tu₆-ni-lu₂-sag₉ ur kiŋ₂-gi₄-a-ka-ni {d}nin-tin-ug₅-ga-ra mu-na-an-dim₂
nam-bi-še₃ ur-e nin-a-ni-ir kun mu-na-ab-gun₃-gun₃ zu₂ mu-na-ab-ra-ah
nin an ki-bi šukur₂ šum₂-ma aŋrig {d}en-lil₂-la₂
akan{a-ka-an} dug₃ kur-kur šag₄ si-si nam-he₂-a <unk>
a₂-sag₃ simₓ(GIG)-ma šag₄-bi bar ak ŋiri₃-pad-ra₂ igi bar-re
sa nam-til₃-la sa nam-uš₂-a-ka igi saŋ₅-saŋ₅ niŋ₂-keše₂-bi sag₉-ge
niŋ₂ ra-ah-a dug₄-ga zi ir-ra ki gig-bi zu-zu
a-zu sag₉-ge šim-mu₂ tur₅-ra-ta šag₄ lu₂-ulu₃ igi du₈
nin-ŋu₁₀ mu-un-dim₂-en-na
tu₆-ni-lu₂-sag₉ mu-še₃ mu-un-sa₄
...an-sag₉-ga mu-še₃ mu-sa₄
...zi-pa-aŋ₂...a₂-sag₃ zi...
...mu-zu-ta im-da-an-pad₃
nam-gur₄-ra-zu ki-zu i₃-kiŋ₂-ŋe₂₆
tu₆-ni-lu₂-sag₉ mu-še₃ mu-un-sa₄
ud til₃-la-ŋa₂ igi hu-mu-un-du₈
ud ba-ug₇-en kur-ra a sig₉-ga...

Cuneiform:
<SURFACE>
𒁹𒈗𒉠𒂊𒌉𒍪𒍪𒌝𒈪𒀀𒂗𒆤𒆠𒆤
𒅲𒉌𒇽𒊷𒌨𒆥𒄄𒀀𒅗𒉌𒀭𒎏𒁷𒂦𒂵𒊏𒈬𒈾𒀭𒁶
𒉆𒁉𒂠𒌨𒂊𒎏𒀀𒉌𒅕𒆲𒈬𒈾𒀊𒁯𒁯𒅗𒈬𒈾𒀊𒊏𒄴
𒎏𒀭𒆠𒁉𒉻𒋧𒈠𒅆𒁾𒀭𒂗𒆤𒇲
𒁛𒀀𒅗𒀭𒄭𒆳𒆳𒊮𒋛𒋛𒉆𒃶𒀀<unk>
𒀉𒉺𒍼𒈠𒊮𒁉𒁇𒀝𒄊𒉻𒁺𒅆𒁇𒊑
𒊓𒉆𒋾𒆷𒊓𒉆𒌀𒀀𒅗𒅆𒉠𒉠𒃻𒆟𒁉𒊷𒄀
𒃻𒊏𒄴𒀀𒅗𒂵𒍣𒅕𒊏𒆠𒍼𒁉𒍪𒍪
𒀀𒍪𒊷𒄀𒋆𒊬𒌅𒊏𒋫𒊮𒇽𒍇𒅆𒂃
𒎏𒈬𒈬𒌧𒁶𒂗𒈾
𒅲𒉌𒇽𒊷𒈬𒂠𒈬𒌧𒄷𒈿
...𒀭𒊷𒂵𒈬𒂠𒈬𒄷𒈿
...𒍣𒉺𒉘...𒀉𒉺𒍣...
...𒈬𒍪𒋫𒅎𒁕𒀭𒅆𒊒
𒉆𒆸𒊏𒍪𒆠𒍪𒉌𒆥𒂷
𒅲𒉌𒇽𒊷𒈬𒂠𒈬𒌧𒄷𒈿
𒌓𒋾𒆷𒂷𒅆𒄷𒈬𒌧𒂃
𒌓𒁀𒌀𒂗𒆳𒊏𒀀𒋛𒂵...